Tallit ideg nettidir d tin yennernan yal taɣawsa tettaweḍ-as-d i ugrud ɣer ifassen-is, allalen n taywalt d tusna ur as-ǧǧin ara tagnit akken ad yeɛteb, ad yessemres allaɣ-is, imusnawen n tnefsit d usegmi yal tikkelt sebrayen-d mgal temsalt-agi. Dayen i ten-yeǧǧan ad d-nadin ɣef kra n tɣawsa ara yeǧǧen agrud ad yebɛed ɣef wannar-agi, ilmend n inadiyen-nsen ufan-d akken d taɣuri i d asafar n taluft-agi, imi tettuneḥseb gar walallen n tterbiya d usnerni d uselhu n ugrud d agerruj n tmusni sweyes ibennu umdan assaɣ-is d tmetti. D ayen i ten-yeṣṣawḍen ɣer usnulfu n tsekla n yigerdan yettwarun, tebda-d s yiḍrisen, tuɣal ɣer yidlisen almi tessaweḍ ad tili d taɣult.